|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA:400-08/19-01/15

URBROJ:2113/03-03-19-5

Stubičke Toplice, 07.11.2019.

**Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera**

U skladu s Uputama za izradu proračuna Jedinica lokalne i područne (regionalne) samouprave za razdoblje 2020. – 2022., izrađena je analiza financijskog stanja Općine Stubičke Toplice radi što kvalitetnije procjene manjka za 2019. godinu te izrade plana njegova pokrića. Na temelju sagledanih pokazatelja sastavljen je prijedlog mjera za pokriće planiranog manjka i akcijski plan za njihovu provedbu. U analizi financijskog stanja korišteni su podaci iz Financijskih izvještaja Općine Stubičke Toplice.

Općina Stubičke Toplice ima ustrojen Jedinstveni upravni odjel i ima dva proračunskakorisnika, Dječji vrtić „Zvirek“ i Općinsku knjižnicu Stubičke Toplice.

1. **Analiza financijskog poslovanja Općine Stubičke Toplice**

**IZVJEŠTAJ O PRIHODIMA I PRIMICIMA**

|  |  |  |  |  |
| --- | --- | --- | --- | --- |
| **PRIHODI I PRIMICI PO VRSTI** | **IZVRŠENJE 31.12.2017.** | **IZVRŠENJE 31.12.2018.** | **IZVRŠENJE 30.09.2018.** | **IZVRŠENJE 30.09.2019.** |
| Prihodi od poreza | 5.367.754,69 | 5.877.082,44 | 4.322.465,86 | 5.151.178,47 |
| Pomoći iz inozemstva i od subjekata unutar općeg proračuna | 1.441.033,00 | 2.514.687,56 | 1.547.334,38 | 3.407.229,32 |
| Prihodi od imovine | 216.698,48 | 207.903,84 | 152.764,14 | 147.125,43 |
| Prihodi od upravnih i administrativnih pristojbi, pristojbi po posebnim propisima i naknada | 875.092,64 | 839.782,52 | 556.954,37 | 582.344,38 |
| Prihodi od prodaje proizvoda i roba te pruženih usluga i prihodi od donacija | 241.584,33 | 229.193,73 | 180.634,19 | 181.042,94 |
| Kazne, upravne mjere te ostali prihodi | 26.194,15 | 21.773,88 | 18.344,12 | 6.019,34 |
| UKUPNO PRIHODI POSLOVANJA | 8.168.357,29 | 9.690.423,97 | 6.778.497,06 | 9.474.939,88 |
| Prihodi od prodaje proizvedene dugotrajne imovine | 2.469,11 | 1.890,00 | 3.500,00 | 3.394,14 |
| UKUPNO PRIHODI OD PRODAJE NEFINANCIJSKE IMOIVNE | 2.469,11 | 1.890,00 | 3.500,00 | 3.394,14 |
| Primici od financijske imovine i zaduživanja | 0,00 | 0,00 | 0,00 | 1.933.316,75 |
| UKUPNO PRIMICI: | 0,00 | 0,00 | 0,00 | 1.933.316,75 |
| **UKUPNO PRIHODI I PRIMICI:** | **8.170.826,40** | **9.692.313,97** | **6.781.997,06** | **11.411.650,77** |

U 2018. godini ostvareno je za 18,62% više prihoda u odnosu na 2017. godinu. Najveći dio povećanja odnosi se na prihode od pomoći za 74,51% i na prihode od poreza za 9,49%. Prihodi od poreza na dohodak ostali su na gotovo istoj razini kao i 2017. godine. Znatno su porasli prihodi od poreza na promet nekretnina i to za 227,93%, a prihodi od poreza na kuće za odmor porasli su za 10,09%. Do povećanja prihoda od pomoći došlo je uslijed realizacije projekata za koje su odobrena sredstva od Ministarstva regionalog razvoja i fondova EU za kapitalne projekte na brdsko planinskim područjima, od Fonda za sufinanciranje provedbe EU projekata na regionalnoj i lokalnoj razini te iz županjskog proračuna. Također su ostvareni prihodi od pomoći koje su kompenzacijska mjera zbog izmjene u sustavu poreza na dohodak od 01.01.2017. godine. Naime, kako se ne bi dovelo u pitanje financiranje i izvršavanje zakonom propisanih poslova JLP(R)S, odredbama članka 52. Zakona o izvršavanju državnog proračuna, JLP(R)S je tijekom 2018. godine, iz državnog proračuna, isplaćena pomoć u visini razlike između prihoda od poreza na dohodak koji su jedinice ostvarile u 2017. godini, na mjesečnoj bazi i prihoda od poreza na dohodak koje su jedinice ostvarile tijekom 2018. godine. S druge strane neznatno su smanjeni prihodi koji nisu u direktnoj vezi s kretanjem gospodarskih aktivnosti, a to su prihodi od imovine, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda i roba te pruženih usluga i prihodi od donacija te kazne, upravne mjere, ostali prihodi te prihodi od prodaje proizvedene dugotrajne imovine.

U financijskom izvještaju za razdoblje od 01.01.2019. do 30.09.2019. ostvareno je za 39,76% više ukupnih prihoda u odnosu na isto razdoblje 2018. godine. Najveće povećanje prihoda očituje se na prihodima od pomoći i to za 120,20% uslijed ostvarenih prihoda od kompenzacijskih mjera sukladno Zakonu o financiranju jedinica lokalne i područne (regionalne) samouprave (Narodne novine br. 127/17). Također su ostvareni prihodi iz državnog proračuna, Fonda za sufinanciranje provedbe EU projekata na regionalnoj i lokalnoj razini te iz državnog proračuna temeljem prijenosa sredstava iz EU na temelju sklopljenih ugovora o sufinanciranja projekta energetska obnova zgrade osnovne škole i izgradnja reciklažnog dvorišta; prihodi iz županijskog proračuna, pomoći od izvanproračunskih korisnika državnog proračuna te od Agencije za plaćanje u poljoprivredi za izgradnju mosta i pristupne ceste u Strmcu Stubičkom. U porastu su i prihodi od poreza na dohodak i to 19,17% kao i prihodi od poreza na imovinu koji su u usporedbi sa 2018. godinom veći za 6,53%. Sukladno Zakonu o financiranju jedinica lokalne i područne (regionalne) samouprave, od 01.01.2018. godine, općina ima udio 60,00% od ukupno ostvarenih prihoda od poreza na dohodak na području općine, a obzirom da ima referentnu vrijednost kapaciteta ostvarenih prihoda 3.006,11 kn što je više od referentne vrijednosti kapaciteta ostvarenih prihoda za općine za 2019. godinu koji je utvrđen u iznosu 1.942,77 kn, ne ostvaruje pravo na sredstva fisklanog izravnanja. U odnosu na 2018. godinu, u 2019. godini veći su primici odnosno realiziran je kredit za projekt Rekonstrukcija i modernizacija javne rasvjete na području Općine Stubičke Toplice.

IZVJEŠTAJ O RASHODIMA I IZDACIMA

|  |  |  |  |  |
| --- | --- | --- | --- | --- |
| **RASHODI I IZDACI PO VRSTI** | **IZVRŠENJE 31.12.2017.** | **IZVRŠENJE 31.12.2018.** | **IZVRŠENJE 30.09.2018.** | **IZVRŠENJE 30.09.2019.** |
| Rashodi za zaposlene | 2.147.650,62 | 2.302.867,20 | 1.650.975,37 | 1.705.729,61 |
| Materijalni rashodi | 2.786.956,36 | 3.287.637,63 | 2.414.499,06 | 2.554.254,91 |
| Financijski rashodi | 34.004,89 | 23.942,39 | 19.089,16 | 43.740,46 |
| Subvencije | 41.146,03 | 35.205,05 | 19.555,68 | 14.919,82 |
| Pomoći dane u inozemstvo i unutar općeg proračuna | 289.291,38 | 300.241,55 | 215.292,88 | 174.034,22 |
| Naknade građanima i kućanstvima na temelju osiguranja i druge naknade | 624.738,04 | 614.223,48 | 398.521,68 | 420.513,08 |
| Ostali rashodi (donacije) | 810.160,63 | 790.399,91 | 529.486,68 | 797.677,62 |
| UKUPNO RASHODI POSLOVANJA | 6.733.947,95 | 7.354.517,21 | 5.247.420,51 | 5.710.869,72 |
| Rashodi za nabavu neproizvedene dugotrajne imovine | 48.645,33 | 90.400,65 | 32.450,06 | 62.992,71 |
| Rashodi za nabavu proizvedene dugotrajne imovine | 1.038.632,21 | 1.310.012,28 | 951.248,47 | 6.535.169,61 |
| Rashodi za dodatna ulaganja na nefinancijskoj imovini | 10.375,00 | 2.299.254,17 | 22.244,80 | 15.759,41 |
| UKUPNO RASHODI ZA NABAVU NEFINANCIJSKE IMOVINE | 1.097.652,54 | 3.699.667,10 | 1.005.943,33 | 6.613.921,73 |
| Izdaci za financijsku imovinu i otplate zajmova | 0,00 | 0,00 | 0,00 | 20.138,72 |
| UKUPNO IZDACI: | 0,00 | 0,00 | 0,00 | **20.138,72** |
| **UKUPNO RASHODI I IZDACI:** | **7.831.600,49** | **11.054.184,31** | **6.253.363,84** | **12.344.930,17** |

Usporedbom izvršenja rashoda proračuna za 2018. godinu u odnosu na 2017. godinu, vidljivo je da su ukupni rashodi povećani za 41,15%. Povećanje se očituje u rashodima za zaposlene, materijalnim rashodima i pomoćima. Također su rashodi za nabavu nefinancijske imovine povećani za 237,05% radi realizacije projekta energetska obnova zgrade osnovne škole, izgradnja reciklažnog dvorišta te izgradnja mosta i pristupne ceste u Strmcu Stubičkom. Smanjenje se očituje kod financijskih rashoda, subvencijama te naknadama građanima i kućanstvima na temelju osiguranja i druge naknade te donacije.

U financijskom izvještaju za razdoblje od 01.01.2019. do 30.09.2019. evidentno je da su ukupni rashodi i izdaci u navedenom razdoblju veći za 97,41% u odnosu na isto razdoblje 2018. godine. Rashodi poslovanja povećani su za 8,83% dok su rashodi za nabavu nefinancijske imovine veći za 557,48% radi nabave nove opreme i namještaja te uređenja uredskih prostorija koje su uslijed poplave oštećene i uništene, projeta rekonstrukcije i modernizacije javne rasvjete na području Općine Stubičke Toplice kao i radi realizacije projekta izgradnja reciklažnog dvorišta i nabava opreme za isto.

**REZULTAT POSLOVANJA**

|  |  |  |  |  |
| --- | --- | --- | --- | --- |
| **OPIS** | **IZVRŠENJE 31.12.2017.** | **IZVRŠENJE 31.12.2018.** | **IZVRŠENJE 30.09.2018.** | **IZVRŠENJE 30.09.2019.** |
| Ukupni prihodi | 8.170.826,40 | 9.692.313,97 | 6.781.997,06 | 9.478.334,02 |
| Ukupni primici | 0,00 | 0,00 | 0,00 | 1.933.316,75 |
| Ukupni rashodi | 7.831.600,49 | 11.054.184,31 | 6.253.363,84 | 12.324.791,45 |
| Ukupni izdaci | 0,00 | 0,00 | 0,00 | 20.138,72 |
| Financijski rezultat | 339.225,91 | -1.361.870,34 | 528.633,22 | -933.279,40 |
| Preneseni manjak iz prethodnih godina | -1.084.411,72 | -792.505,81 | -792.505,81 | -2.154.376,15 |
| Manjak za pokriće u sljedećem razdoblju | -792.505,81 | -2.154.376,15 | -263.872,59 | -3.087.655,55 |
| Povrat državne potpore iz 2014. godine u državni proračun | -47.320,00 |  |  |  |

Preneseni manjak prihoda i primitaka posljedica je slučajeva u kojima je Općina Stubičke Toplice planirala i realizirala provedbu EU projekta za koji je trebala osigurati predfinanciranje iz svojih općih prihoda, a naknadno će dobiti refundaciju sredstava od EU putem provedbenih tijela u Republici Hrvatskoj. Radi se o sljedećim projektima:

1. Izgradnja nerazvrstane ceste i rekonstrukcija mosta preko potoka Vidak u Strmcu Stubičkom
2. Energetska obnova zgrade Osnovne škole Stubičke Toplice
3. Izgradnja i opremanje reciklažnog dvorišta

Ovakva situacija se neminovno odrazila na ostvarenje prihoda odnosno na rezultat poslovanja Proračuna Općine Stubičke Toplice. U 2018. godini završeni su projekti br. 1 i br. 2 za koje je refundacija stigla tijekom 2019. godine, a treći projekt je također završen do 30. rujna 2019. godine, evidentirani su rashodi te je predfinanciran općim prihodima proračuna. Refundacija se očekuje dijelom do kraja 2019. godine, a ostatak u 2020. godini.

Unatoč nepovoljnoj financijskoj situaciji, kroz cijelo višegodišnje razdoblje prioritet je bio da se u Proračunu Općine zadrži postignuta razina standarda u području obrazovanja, socijalne skrbi, kulture, sporta, zaštite i spašavanja, zaštite okoliša te održavanja komunalne infrastrukture.

Slijedom navedenog, u proteklim godinama nije bilo dostatnih izvora financiranja da se, uz tekuće proračunske potrebe te predfinanciranja projekata pokrije i manjak iz prethodnog razdoblja.

1. **Prijedlog mjera za otklanjanje uzroka negativnog poslovanja i mjera za stabilno poslovanje**
2. Odlukom o donošenju proračuna te izmjenama i dopunama planirati pokriće manjka
3. Kod planiranja i izvršavanja proračuna prioritet imaju zakonske i ugovorne obveze
4. Kontinuirano praćenje naplate prihoda i preuzimanje obveza u skladu s njihovim ostvarenjem
5. Pravovremeno poduzimanje mjera naplate potraživanja
6. Povećanje financiranja proračunskih projekata i aktivnosti iz tekućih i kapitalnih pomoći prijavom projekata na natječaje europskih i drugih fondova
7. Upravljanje nekretninama u vlasništvu općine
8. Smanjenje materijalnih rashoda uz zadržavanje kvalitete rada i pružanja usluga građanima
9. **Akcijski plan provedbe mjera**

|  |  |  |
| --- | --- | --- |
| NAZIV MJERE | OPIS/NAČIN PROVEDBE | ROK PROVEDBE |
| 1. Odlukom o donošenju proračuna te izmjenama i dopunama planirati pokriće manjka | Proračun koji uključuje rezultat poslovanja pruža cjelovit financijski okvir za donošenje odluka o budućoj potrošnji i izvorima financiranja. | 15. studenog 2019., a prema potrebi prilikom izmjena i dopuna Proračuna u narednom razdoblju |
| 1. Kod planiranja i izvršavanja proračuna prioritet imaju zakonske i ugovorne obveze | Mjera podrazumijeva prioritetno podmirivanje već preuzetih obveza, odnosno zakonskih obveza (financiranje redovne djelatnosti proračunskog korisnika i jedinstvenog upravno odjela, vatrogastva i dr.) | Kontinuirano |
| 1. Kontinuirano praćenje naplate prihoda i preuzimanje obveza u skladu s njihovim ostvarenjem | Mjera uključuje preuzimanje obveza u skladu s dinamikom ostvarenja izvora financiranja kako je definirano u Planu proračuna. Izrada kvartalnih izvještaja o realizaciji Proračuna. | Kvartalno |
| 1. Pravovremeno poduzimanje mjera naplate potraživanja | Postupanje prema Proceduri za naplatu općinskih prihoda | Kontinuirano |
| 1. Povećanje financiranja proračunskih projekata i aktivnosti iz tekućih i kapitalnih pomoći prijavom projekata na natječaje europskih i drugih fondova | Mjera uključuje oslobađanje sredstava iz izvora Opći prihodi i primici (porezni prihodi) i financiranje što više aktivnosti i projekata iz drugih izvora (nacionalni i međunarodni natječaji) | Kontinuirano |
| 1. Upravljanje nekretninama u vlasništvu općine | Učinkovito raspolaganje nekretninama (zakup, najam, prodaja) | Tijekom 2020. godine i narednih godina |
| 1. Smanjenje materijalnih rashoda uz zadržavanje kvalitete rada i pružanja usluga građanima | Maksimalna racionalizacija materijalnih rashoda | Kontinuirano |

Odgovorna osoba za provedbu akcijskog plana je načelnik. Planirani financijski učinak predloženih mjera je suficit od 1.000.000,00 kn, odnosno pokriće planiranog manjka prihoda i primitaka u razdoblju 2020. – 2022. godine.

Općinski načelnik

Josip Beljak, dipl. ing. agr.